Pinta

Pinta on kõige põhjapoolsem Vaikse ookeani Galápagose saarestiku saartest. Selle pindala on 60 ruutkilomeetrit. Saar on mägine, kõrgus kuni 777 meetrit. Saar kuulub Ecuadorile.

Pinta saare elevantkilpkonnad moodustasid eraldi alamliigi, mille viimane teadaolev isend oli 2012. aastal surnud Üksildane Jüri. Pintal oli kunagi suur kilpkonnade populatsioon, kuid saarele toodud metsistunud kitsede tõttu vähenesid mitme aastakümne vältel kilpkonnade toiduhankimise võimalused. Praeguseks on kitsed saarelt eemaldatud ning endine olukord hakkab aeglaselt taastuma.

Galápagose saarte saared